Olaszországban a kvalifikáción Pérez mögött a 9. időt érte el és a futamot végül a 10. pozícióba fejezte be. Szingapúrban a két Toro Rosso mögött a 8. időt érte el, majd az éjszakai futam rajtját követően Ricciardót Carlos Sainz próbálta előzni, a spanyol jobb első kerekén gellert kapó Hülkenberg keresztbe állt a fél mezőny előtt. Ezt követően a célegyenes falának csapódott, és kénytelen volt feladni a versenyt. A maláj nagydíj időmérő edzését és a futamát is a 8. helyen fejezte be. Szuzukában a két Haas között a 9. időt érte el. A rajtot követően a 6. helyig jutott, majd a 6. körben Räikkönen megelőzte őt, majd a következő kör célegyenesében Lewis Hamilton is megelőzte. A versenyt végül a 8. helyen fejezte be, előtte csapattársa végzett. Október 14-én a Renault bejelentette hivatalosan, hogy a 2017-es idényben Hülkenberg lesz az egyik pilótájuk. Amerikában az austini versenypályán a kvalifikáción a két Ferrari mögött a 7. helyen végzett. A rajtnál az egyes kanyarban hátulról meglökte Vettelt, belassult, így Bottas meglökte őt és mindketten visszaestek a mezőny végére, a finnek defektje lett. Mindketten a bokszba hajtottak a kör végén, de Hülkenberg nem ment ezek után vissza a pályára.